Miestne zastupiteľstvo mestskej časti Bratislava-Petržalka 

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 28. októbra 2008

Materiál číslo:  241/2008

K bodu:  Správa z kontroly vybavovania sťažností a petícií za obdobie od 1. januára 2008 
               do  30. júna  2008  príslušnými  oddeleniami   Miestneho  úradu  mestskej  časti    
               Bratislava-Petržalka 

Predkladá:                                         		Návrh uznesenia: 

Miroslav Skovajsa				Miestne zastupiteľstvo mestskej časti 
miestny kontrolór 				Bratislava-Petržalka

						b e r i e    n a    v e d o m i e 

						Správu z kontroly vybavovania sťažností a petícií  
						za obdobie od 1. januára 2008 do 30. júna 2008
						príslušnými oddeleniami Miestneho úradu        
						mestskej časti Bratislava-Petržalka 

Miestny úrad mestskej časti Bratislava-Petržalka
útvar miestneho kontrolóra

S p r á v a 
z kontroly vybavovania sťažností a petícií
za obdobie od 1. januára 2008 do 30. júna 2008
príslušnými oddeleniami Miestneho úradu mestskej časti Bratislava-Petržalka 

V súlade s ustanovením § 18d ods. 2, písmeno a), zákona SNR č. 369/1990 Zb. o obecnom zriadení v znení neskorších zmien a doplnkov, s „Plánom kontrolnej činnosti útvaru miestneho kontrolóra na obdobie od 1. júla 2008 do 31. decembra 2008“ schváleným uznesením Miestneho zastupiteľstva mestskej časti Bratislava-Petržalka č. 218 dňa 1. júla 2008 a na základe príkazu miestneho kontrolóra číslo 10/2008 zo dňa 07. júla 2008 vykonali kontrolóri útvaru miestneho kontrolóra  kontrolu  vybavovania sťažností a petícií  za obdobie od 1. januára 2008 do 30. júna 2008, príslušnými oddeleniami Miestneho úradu mestskej časti Bratislava-Petržalka v čase od 7. júla 2008 do 25. júla 2008. 

Cieľom kontroly bolo zistiť, či jednotliví zodpovední zamestnanci Miestneho úradu mestskej časti Bratislava-Petržalka postupovali pri vybavovaní sťažností a petícií v súlade s príslušnými ustanoveniami zákona č. 152/1998 Z.z. o sťažnostiach a zákona č. 85/1990 Z.z. o petičnom práve, v znení zákona č. 242/1998 Z.z. a „Zásadami konania o sťažnostiach a petíciách“ schválenými uznesením Miestneho zastupiteľstva mestskej časti Bratislava-Petržalka č. 17 dňa 23. marca 1999.
Vykonanou kontrolou vybavovania sťažností a petícií za obdobie od 01. januára 2008 do 30. júna 2008 príslušnými oddeleniami Miestneho úradu mestskej časti Bratislava-Petržalka bolo zistené, že postup pri podávaní, prijímaní, evidovaní, prešetrovaní, vybavovaní a kontrole vybavovania sťažností a petícií na Miestnom úrade mestskej časti Bratislava-Petržalka upravujú „Zásady konania o sťažnostiach a petíciách,“ ktoré boli schválené uznesením Miestneho zastupiteľstva mestskej  časti Bratislava-Petržalka č. 17 dňa 23. marca 1999 a boli spracované na vykonanie zákona č. 152/1998 Z.z. o sťažnostiach a zákona č. 85/1990 Zb. o petičnom práve v znení zákona č. 242/1998 Z.z., v podmienkach samosprávy Mestskej časti Bratislava-Petržalka.
V zmysle prijatých „Zásad konania o sťažnostiach a petíciách“ v  Miestnom úrade mestskej časti Bratislava-Petržalka vedie centrálnu evidenciu sťažností a petícií poverená zamestnankyňa sekretariátu prednostu miestneho úradu, ktorá odstupuje prijaté sťažnosti a petície podľa vecnej príslušnosti na vybavenie jednotlivým oddeleniam a organizačným útvarom miestneho úradu na šetrenie.

Sťažnosti 
Za I. polrok 2008 bolo v centrálnej evidencii úradu podľa § 10 zákona o sťažnostiach zaevidovaných celkom 66 podaní, z ktorých ako sťažnosti spĺňalo podmienky zákona o sťažnostiach  63 podaní,  pričom jedna sťažnosť bola omylom zapísaná dva krát (sťažnosť č. 25) a dve petície (sťažnosť č. 47 a  č. 48)  omylom zaevidované ako sťažnosti.
Po zistení toho omylu sa následne zapísali do centrálnej evidencie petícií. Všetky sťažnosti boli podané písomne a jedna (sťažnosť č. 57) ústne do záznamu. 
Z celkového počtu 63 bolo neopodstatnených 24 a 20 sťažností bolo opodstatnených. Na vybavenie iným vecne príslušným orgánom (Školské inšpekčné centrum Bratislava, Štátna školská inšpekcia) bolo postúpených na priame vybavenie 15 sťažností v súlade s ustanovením § 9 zákona č. 152/1998 Z. z. o sťažnostiach. 
Príslušné oddelenia Miestneho úradu mestskej časti vybavovali 46 sťažností, z toho štyri sťažnosti (sťažnosť č. 56, č. 63, č. 64  a č. 66) neboli v čase výkonu kontroly doriešené a dve sťažnosti prešetroval a vybavil útvar miestneho kontrolóra.   

Tabuľka č. 1 obsahové zameranie sťažností a petícií
Oblasť	Počet sťažností	Neopodstatnené sťažnosti	Opodstatnené sťažnosti	Postúpené sťažnosti na 
Vybavenie	Z toho anonymné sťažnosti	Z toho opakované sťažnosti	 Sťažnosti  vo vybavovaní

	Počet petícií	Neopodstatnené petície	Opodstatnené petície	
Odd. org. vecí	1	1									
Finančné odd.	1	1									
Odd. UraD	3	2		1							
Odd. UkaSP	13	7	4	1			1	1		1	
Bytové odd.	6	2	2	2				1	1		
Odd. ŽP	8	2	3				3	2	1	1	
Odd.nakl.s maj.	10	2	8								
Odd. ŠkaŠ	17	5	1	11							
Odd. SV	2	1	1								
ÚMK	2	1	1								
SPOLU	63	24	20	15	0	0	4	4	2	2	

Kontrolou dodržiavania lehôt na vybavenie sťažností bolo zistené, že niektoré sťažnosti boli vybavené v predĺženej lehote do 60 dní, v zmysle § 13 zákona o sťažnostiach a § 5 a 7 „Zásad konania o sťažnostiach.“  

Tabuľka č. 2 dodržanie lehôt v zmysle § 13 zákona č. 152/1998 Z. z. o sťažnostiach  

Odborný
útvar

	Do
30 dní	Do
60 dní	Do
90 dní	V sledovaní
	
Oddelenie organizačných vecí	1				
Finančné oddelenie	1				
Oddelenie územného rozvoja a dopravy	3				
Odd. územného konania a stavebného poriadku	11		1	1	
Bytové oddelenie	6				
Oddelenie životného prostredia	6			2	
Oddelenie nakladania s majetkom	10				
Oddelenie školstva, kultúry a športu	17				
Oddelenie  sociálnych vecí	2				
Útvar miestneho kontrolóra	2				
SPOLU	59	0	1	3	

       

Petície
Petície boli v kontrolovanom období prijaté a zaevidované v centrálnej evidencii 4. Pri ich prešetrení sa zistilo, že dve podané petície boli opodstatnené a dve neopodstatnené.  
Prijaté petície vybavovali príslušné organizačné oddelenia Miestneho úradu Mestskej časti Bratislava-Petržalka. Petíciu č. 1 a  2 prešetrilo a vybavilo oddelenie životného prostredia, petíciu č. 3 oddelenia územného konania a stavebného poriadku  a petíciu č. 4 oddelenie bytové.   

V hodnotenom období  bolo na Miestnom úrade mestskej časti Bratislava-Petržalka zaevidovaných 63 sťažností a 4 petície. Kontrolou bolo zistené, že sťažnostiam a petíciám bola venovaná náležitá pozornosť v súlade s príslušnými ustanoveniami platných zákonov.
Pri vykonanej kontrole bolo zistené, že PC program, v ktorom je vedená centrálna evidencia sťažností a petícií je vecne nesprávny. Počítačovú zostavu sťažností a petícií nie je možné vytlačiť a zamestnankyňa zodpovedná za vedenie centrálnej evidencie nemôže v programe zadať termín skutočného vybavenia jednotlivých sťažností. 
Na základe uvedených skutočností odporúčame dopracovať centrálnu evidenciu sťažností a petícií a novelizovať „Zásady konania o sťažnostiach a petíciách“ schválené Miestnym zastupiteľstvom Mestskej časti Bratislava-Petržalka v roku 1999.